Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 79

d) Európai turizmus szak A gazdálkodási menedzser-asszisztens (európai turizmus szakon) alapvetõ feladata, hogy mind a kis- és középvállalkozások, mind pedig a turisztikai nagyvállalatok szakreferensi, illetve középvezetõi feladatait ellássa. Közigazgatási és szakmai szervezeteknél asszisztensi, tanácsadói pozíciókban alkalmazhatja sikeresen megszerzett ismereteit az adott szervezet célkitûzéseinek, stratégiájának kidolgozása és a stratégia megvalósítása során. Asszisztensként vagy középvezetõként az európai turisztikai, területfejlesztési vagy marketingtevékenység szervezésében, ellenõrzésében, értékelésében, koordinálásában tevékenykedhet, elõsegítve a szervezet mûködésének EU-konformmá tételét. Az Európai Unióval, illetve az EU turizmusával kapcsolatos ismereteit önállóan, más munkatársakat segítve hasznosítja úgy, hogy minden munkatárs számára egyrészt összeállítja az aktuális mûködési területet (pl. utazásszervezést) érintõ EU szabályozást, illetve a tagországok mûködési gyakorlatát, másrészt pedig az aktuálisan felmerülõ kérdésekben ad tanácsokat.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes